ભાડાસી ગામે રહેતા અને ટૂંકી ખેતી ધરાવતા કોળી રમેશ કસાભાઇ ડાભી પોતાના પત્ની અને ત્રણ સંતાનો સાથે ખેતી વ્યવસાય કરી ગુજરાન ચલાવતા હોય ગત સાંજના સમયે નાગેશ્રી પોલીસમાં કોઇ ગુના સંદર્ભે શંકા આધારે નામ આવતા આ બાબતે નિવેદન લખાવવા બહાના હેઠળ આ યુવાનને પોલીસે બોલાવી માથા તેમજ શરીરના ભાગે ઢોર માર મારતા ગંભીર ઇજા થતા તેની સામાન્ય સારવાર કરાવી છોડી દેવાતા અને તેની હાલત ગંભીર થતાં તેના પરીવારજનો અને ગામના સરપંચ આગેવાનો સારવાર અર્થે ઉના સરકારી દવાખાને લાવતા કોળી સમાજમાં ભારે રોષ વ્યાપી ગયેલ છે અને આ બાબતે જૂનાગઢ જિલ્લા આઇ. જી સુધી આ ઘટનાની ફરિયાદ થવા પામેલ છે.